A4-0231/98

Ψήφισμα σχετικά με την ανακοίνωση της Επιτροπής στο Συμβούλιο, το Ευρωπαϊκό Κοινοβούλιο και την Οικονομική και Κοινωνική Επιτροπή όσον αφορά στρατηγική για τη συνεργασία της Ευρώπης και της Ασίας στον τομέα του περιβάλλοντος (COM(97)0490 - C4-0039/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0490 - C4-0039/98),

- έχοντας υπόψη τη Διάσκεψη των Ηνωμένων Εθνών για τις κλιματικές μεταβολές στο Κυότο το Δεκέμβριο 1977,

- έχοντας υπόψη τα προηγούμενα ψηφίσματά του για την Ασία και τις σχέσεις μεταξύ της ΕΕ και της Ασίας, συμπεριλαμβανομένων των ψηφισμάτων που αφορούν τις πυρκαγιές στα δάση και την ατμοσφαιρική ρύπανση,

- έχοντας υπόψη την Ειδική Σύνοδο της Γενικής Συνέλευσης των Ηνωμένων Εθνών που διεξήχθη τον Ιούνιο του 1997 (UNGASS),

- έχοντας υπόψη την Ευρωμεσογειακή Υπουργική Διάσκεψη για το Περιβάλλον που διεξήχθη το Νοέμβριο του 1997 στο Ελσίνκι,

- έχοντας υπόψη τη στρατηγική για τη συνεργασία Ευρώπης και Ασίας στον τομέα της ενέργειας (COM(96)0308),

- έχοντας υπόψη την έκθεση της Επιτροπή Περιβάλλοντος, Δημόσιας Υγείας και Προστασίας των Καταναλωτών και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Ανάπτυξης και Συνεργασίας (A4-0231/98),

A. λαμβάνοντας υπόψη ότι ο κύριος στόχος της Ανακοίνωσης είναι η κατάρτιση στρατηγικής εποικοδομητικής συνεργασίας μεταξύ ΕΕ και Ασίας βασιζόμενη στην αμοιβαιότητα και την ισότητα,

Β. λαμβάνοντας υπόψη ότι τα περισσότερα προβλήματα σε σχέση με το περιβάλλον στην ΕΕ προκαλούνται από το υψηλό επίπεδο κατανάλωσης αγαθών σε αντίθεση προς την Ασία όπου πολλά περιβαλλοντικά προβλήματα προκαλούνται από τη φτώχεια,

Γ. λαμβάνοντας υπόψη ότι η Ασία δεν αποτελεί ομογενή οντότητα αλλά συνάθροιση διαφόρων χωρών και πολιτισμών που βρίσκονται σε διάφορα στάδια οικονομικής ανάπτυξης[semigr ] στο γενικό αυτό πλαίσιο, θα πρέπει να ληφθούν υπόψη οι οικονομικές, κοινωνικές και περιβαλλοντικές ιδιαιτερότητες των μεμονωμένων ασιατικών εταίρων,

Δ. λαμβάνοντας υπόψη ότι για να επιτευχθούν οι στόχοι της Ανακοίνωσης πρέπει να εξετασθούν σε συνδυασμό τα ζητήματα περιβάλλοντος, βιομηχανίας, εμπορίου και τα κοινωνικά ζητήματα,

Ε. λαμβάνοντας υπόψη ότι η δημόσια αναγνώριση των προβλημάτων περιβάλλοντος και στις δύο περιφέρειες έχει κρίσιμη σημασία για την επιτυχία της στρατηγικής αυτής για συνεργασία,

ΣΤ. λαμβάνοντας υπόψη ότι τα περιβαλλοντικά προβλήματα έχουν δημόσιο χαρακτήρα δεδομένου ότι δεν είναι μόνον περιβαλλοντικά αλλά και κοινωνικά,

Ζ. λαμβάνοντας υπόψη ότι η συμμετοχή των ΜΚΟ στο σχεδιασμό της συνεργασίας έχει μείζονα σημασία,

Η. λαμβάνοντας υπόψη ότι ένας από τους στόχους της στρατηγικής για τη συνεργασία θα είναι να επιλυθούν τα περιβαλλοντικά προβλήματα σε παγκόσμιο και τοπικό επίπεδο,

Θ. λαμβάνοντας υπόψη ότι οι συνεχιζόμενες δασικές πυρκαγιές έχουν οδηγήσει στην καταστροφή του τροπικού δάσους και σε σοβαρές ζημιές στο περιβάλλον,

Ι. λαμβάνοντας υπόψη ότι είναι λυπηρό το γεγονός ότι η Επιτροπή εστιάζεται στις βιομηχανικές χώρες εξαγωγής και θεωρώντας ότι η στρατηγική πρέπει επίσης να συμπεριλάβει κατά τρόπο ενεργό και σε μεγαλύτερο βαθμό τις αναπτυσσόμενες χώρες της Νότιας Ασίας,

1. επιδοκιμάζει την ανακοίνωση της Επιτροπής σχετικά με μία νέα στρατηγική για τη συνεργασία μεταξύ Ευρώπης και Ασίας στον τομέα του περιβάλλοντος, με στόχο την επίτευξη βιώσιμης ανάπτυξης μέσω αποτελεσματικής συνεργασίας, και τονίζει ότι η στρατηγική για τη συνεργασία σκιαγραφεί την ανάγκη να προβληθούν οι τρόποι με τους οποίους μπορεί η Ασία να παίξει ισότιμο ρόλο στη συνεργασία αυτή[semigr ]

2. συμμερίζεται τις ανησυχίες της Επιτροπής για το επίπεδο φτώχειας στην Ασία, αλλά εκπλήσσεται για το γεγονός ότι στην Ανακοίνωση της Επιτροπής δεν δίδεται μεγαλύτερη προσοχή στο θέμα αυτό[semigr ]

3. τονίζει τη διαπίστωση ότι η εκτεταμένη φτώχεια οξύνει τα περιβαλλοντικά προβλήματα[semigr ] ζητεί περαιτέρω προώθηση των μεθόδων φιλοπεριβαλλοντικής γεωργίας και των ευκαιριών απασχόλησης στον γεωργικό τομέα[semigr ]

4. συμφωνεί με τις αρχές που υπογραμμίζονται στην Ανακοίνωση αλλά απορεί για το γεγονός ότι η ίδια η Επιτροπή δεν επικεντρώνει το ενδιαφέρον της σε πιο συγκεκριμένες προτάσεις[semigr ] επιθυμεί να τονίσει τα μέτρα τα οποία πρέπει να λάβει η Επιτροπή για να εξασφαλίσει την επιτυχία της συνεργασίας[semigr ]

5. εκφράζει την επιθυμία να αναληφθούν δεσμευτικότερες υποχρεώσεις ως προς τις γενικές προσπάθειες καταπολέμησης των κλιματικών μεταβολών που θα συνδέονται σαφώς με τα προγράμματα για την καθαρή τεχνολογία και μεταφορά τεχνολογίας όπως έχουν προβλεθεί στο Κυότο[semigr ]

6. τονίζει ότι η συνεργασία μεταξύ της ΕΕ και της Ασίας θα πρέπει να συνδράμει ενεργά τις ασιατικές χώρες ούτως ώστε να είναι σε θέση να εκπληρούν τις υποχρεώσεις που έχουν αναλάβει στο πλαίσιο διεθνών συμφωνιών, όπως λ.χ. η Ατζέντα 21, η Σύμβαση για την Βιοποικιλότητα, το Πρωτόκολλο του Μόντρεαλ, κ.ά.[semigr ]

7. διαπιστώνει ότι τα προγράμματα, τα μέτρα και οι πρωτοβουλίες συχνά δεν φτάνουν καθόλου ή ελάχιστα στα φτωχά στρώματα του πληθυσμού και ζητεί για το λόγο αυτό να αναληφθούν ειδικές πρωτοβουλίες που να προσανατολίζονται στις ευκαιρίες και ανάγκες αυτών των ομάδων[semigr ]

8. τονίζει ότι η Ευρωπαϊκή Τράπεζα Επενδύσεων (ΕΤΕπ) πρέπει να ακολουθεί σαφείς πολιτικές όσον αφορά τις περιβαλλοντικές επιπτώσεις των δράσεών της[semigr ]

9. θεωρεί σημαντικό οι επιχειρήσεις της ΕΕ να συμμορφώνονται προς ένα ομοιόμορφα υψηλό επίπεδο περιβαλλοντικών προδιαγραφών, είτε ασκούν τη δραστηριότητά τους στην Ασία είτε στην Ευρώπη. Οι περιβαλλοντικές προδιαγραφές πρέπει να καθορισθούν υπό μορφή «κώδικα συμπεριφοράς», όπου θα περιγράφονται τα πρότυπα τα οποία πρέπει να τηρούν οι επιχειρήσεις της ΕΕ κατά την άσκηση των δραστηριοτήτων τους στην Ασία[semigr ]

10. τονίζει ότι τα υφιστάμενα δίκτυα που συνδέουν την ΕΕ και την Ασία αποτελούν μέρος της συνεργασίας αυτής, και καλεί την Επιτροπή να διευκρινίσει με ποιον τρόπο προγράμματα όπως Asia-Urbs, Asia-Invest, Πολυμερείς Περιβαλλοντικές Συμφωνίες καθώς και οι υφιστάμενες Συμφωνίες Συνεργασίας μπορούν να χρησιμοποιηθούν για να συμβάλλουν στη στρατηγική[semigr ]

11. εκφράζει την ικανοποίησή του για το γεγονός ότι κατά την συνεδρίαση της ASEM II (για την συνεργασία Ευρώπης-Ασίας) στο Λονδίνο στις 3 και 4 Απριλίου 1998, πραγματοποιήθηκαν σημαντικά βήματα προς την ενσωμάτωση των περιβαλλοντικών θεμάτων σε άλλους τομείς της πολιτικής, αλλά εκφράζει ταυτόχρονα την λύπη για το γεγονός ότι δεν δόθηκε μεγαλύτερη σημασία στο περιβάλλον και ότι, σε διάφορους τομείς, δεν ελήφθη καθόλου υπόψη και τονίζει ότι τα ζητήματα του περιβάλλοντος θα πρέπει να εξακολουθήσουν να εξετάζονται στο πλαίσιο των σημαντικότερων ευρωασιατικών πολιτικών φόρουμ, όπως είναι η ASEM και ο ASEAN[semigr ]

12. καλεί την Επιτροπή να εκπονήσει σχέδια ενίσχυσης της δημιουργίας, στο πλαίσιο των εθνικών, περιφερειακών και τοπικών κυβερνητικών διοικήσεων στην Ασία, δυνατοτήτων περιβαλλοντικής διαχείρισης και να ενθαρρύνει τοπικές ενέργειες που προβλέπονται στην Ατζέντα 21[semigr ]

13. υπογραμμίζει την ανάγκη να παρασχεθεί υποστήριξη στις ασιατικές κυβερνήσεις για την εξάλειψη των διοικητικών ελλείψεων και για να εξασφαλισθεί η αποτελεσματική διαχείριση του τομέα του περιβάλλοντος, μέσω ενδεδειγμένων ενεργειών στον τομέα της κατάρτισης[semigr ] τονίζει επίσης τη μεγάλη σπουδαιότητα της προώθησης των ανταλλαγών εμπειριών μεταξύ των κρατών των ασιατικών εταίρων[semigr ] τέλος, θεωρεί ως ζήτημα προτεραιότητας την ενσωμάτωση των εμπειριών από τα ήδη υφιστάμενα προγράμματα -όπως λ.χ., το πρόγραμμα συνεργασίας για την περιβαλλοντική διαχείριση ΕΕ-Κίνας (ΕΜCΡ)- στο πλαίσιο της συνεργασίας[semigr ]

14. θεωρεί ότι πρέπει να δοθεί ιδιαίτερη προσοχή στις γυναίκες δεδομένου ότι ο ρόλος τους είναι πολύ σημαντικός για τη διαμόρφωση βιώσιμης περιβαλλοντικής ανάπτυξης[semigr ]

15. ζητεί από την Επιτροπή να συγκροτήσει επιχειρησιακές ομάδες (task forces) αποτελούμενες από ΜΚΟ, πανεπιστημιακά ιδρύματα, τοπικές αρχές και αξιωματούχους ΕΕ-Ασίας, οι οποίες πρέπει να εργασθούν για να εξασφαλισθεί η επιτυχία της στρατηγικής για τη συνεργασία, και τονίζει ότι η συμμετοχή των ΜΚΟ και τοπικών οργανώσεων αυτοδιοίκησης είναι ουσιαστικής σημασίας για την στρατηγική, τόσο στο επίπεδο του προγραμματισμού όσο και στο επίπεδο της εκτέλεσης[semigr ]

16. επισημαίνει ότι η χρηματοδότηση της συνεργασίας αυτής θα υποστηριχθεί μεν με δημόσια κονδύλια αλλά και σε μεγάλο βαθμό από κονδύλια του ιδιωτικού τομέα[semigr ] πιστεύει ωστόσο ότι η στρατηγική δεν μπορεί να επιτύχει εάν δεν αναληφθούν κάποιες υποχρεώσεις εκ μέρους της ΕΕ ως προς την χρηματοδότηση[semigr ]

17. συμφωνεί ότι οι προτεραιότητες της συνεργασίας θα πρέπει να καθορισθούν σύμφωνα με τα κριτήρια της Επιτροπής[semigr ] υπογραμμίζει την ανάγκη να εστιαστούν κατά προτεραιότητα οι χρηματοδοτικοί πόροι της επιστημονικής και τεχνικής συνεργασίας μεταξύ της ΕΕ και της Ασίας στο πλαίσιο του προγράμματος διεθνούς συνεργασίας με τις αναπτυσσόμενες χώρες (ΙΝCΟ-DC) στους προαναφερθέντες τομείς κεντρικής σπουδαιότητας[semigr ]

18. τονίζει την ανάγκη της συνεχούς αξιολόγησης των προγραμμάτων και των σχεδίων σε όλα τα επίπεδα της προετοιμασίας, επιλογής και εφαρμογής, και επιδοκιμάζει, στο πλαίσιο αυτό, τη συστηματική εφαρμογή μιάς κατάλληλης μεθόδου αξιολόγησης των επιπτώσεων στον τομέα της περιβαλλοντικής πολιτικής[semigr ]

19. υπογραμμίζει τη σημασία που έχει η μη χορήγηση εκ μέρους της Ευρωπαϊκής Ένωσης ενισχύσεων σε σχέδια και προγράμματα τα οποία έχουν άμεσο αρνητικό αντίκτυπο στη βιοποικιλότητα και ζητεί να πραγματοποιηθούν μελέτες για την εκτίμηση των επιπτώσεων των σχεδίων στο περιβάλλον ούτως ώστε να λαμβάνεται υπόψη η βιοποικιλότητα[semigr ]

20. πιστεύει ότι θα ήταν πιο αποτελεσματικό να συγκεντρωθούν όλα τα αφορώντα το περιβάλλον και τη συνεργασία με την Ασία στοιχεία του προϋπολογισμού εντός ενός προγράμματος πλαισίου[semigr ]

21. τονίζει ότι η ρύπανση των υδάτων είναι το πιο σοβαρό περιβαλλοντικό πρόβλημα της Ασίας που ευθύνεται για άνω των 500.000 θανάτων παιδιών το χρόνο[semigr ]

22. τονίζει ότι η ανάπτυξη βιώσιμων ενεργειακών πηγών πρέπει να αποτελέσει ουσιαστικό μέρος της στρατηγικής και τονίζει επίσης τη σημασία που ενέχει η μεταφορά τεχνολογίας ανανεώσιμων ενεργειακών πηγών στην Ασία, τόσο για την προστασία του περιβάλλοντος και τον εκσυγχρονισμό του ενεργειακού τομέα στην Ασία, όσο και για τις εξαγωγικές ευκαιρίες επιχειρήσεων της ΕΕ και, επομένως συνιστά θερμά το συντονισμό της ευρωασιατικής συνεργασίας στους τομείς της ενέργειας και του περιβάλλοντος[semigr ]

23. τονίζει ότι η ρύπανση της ατμόσφαιρας δημιουργεί επίσης πιεστικά προβλήματα υγείας και ότι οι εκπομπές σωματιδίων και SO2 στις πόλεις της Ασίας είναι από τις υψηλότερες ανά τον κόσμο[semigr ] εφιστά την προσοχή στο γεγονός ότι ενώ η συμμετοχή της Ασίας στις παγκόσμιες εκπομπές αερίων θερμοκηπίου ανήρχοντο το 1985 σε 20%, αναμένεται να αυξηθούν σε 25-30% έως το 2000[semigr ]

24. καλεί την Επιτροπή να προωθήσει την μεγαλύτερη ευαισθητοποίηση του κοινού τόσο στην Ευρώπη όσο και στην Ασία όσον αφορά τα περιβαλλοντικά προβλήματα[semigr ]

25. ζητεί από την Επιτροπή να αποτιμήσει τη στρατηγική για τη συνεργασία Ευρώπης-Ασίας στον τομέα του περιβάλλοντος μετά περίοδο τριών ετών και να υποβάλει έκθεση στο Ευρωπαϊκό Κοινοβούλιο και το Συμβούλιο[semigr ]

26. ζητεί από την Ευρωπαϊκή Ένωση στις χρηματοδοτικές της συμφωνίες με χώρες της Ασίας να συμπεριλάβει όρους όσον αφορά τη διαχείριση του περιβάλλοντος, με ιδιαίτερη προσοχή στην διαχείριση της βιοποικιλότητας και των τροπικών δασών, συμπεριλαμβανομένης της σχετικής (εθνικής) νομοθεσίας στην οποία θα πρέπει να καθορισθεί η πνευματική ιδιοκτησία της βιοποικιλότητας[semigr ] καλεί την Ευρωπαϊκή Ένωση, στις διαβουλεύσεις της με πολυμερείς οργανισμούς, όπως την Διεθνή Τράπεζα και το Διεθνές Νομισματικό Ταμείο, να δίδει έμφαση σε παρόμοιους όρους για την παροχή πιστώσεων[semigr ]

27. εκφράζει την επιθυμία να δοθεί περισσότερη προσοχή στις συνεχιζόμενες δασικές πυρκαγιές στην Ινδονησία και θεωρεί μεγάλης σημασίας ο διεθνής οργανισμός για την τροπική ξυλεία (ΔΟΤΞ) να εκπονήσει κριτήρια για υπεύθυνη διαχείριση των δασών[semigr ] καλεί και πάλι τις κυβερνήσεις της Ασίας να λάβουν υπόψη την ευαίσθητη περιβαλλοντική ισορροπία των περιφερειών τους, τα δικαιώματα των αυτοχθόνων λαών καθώς και την σοβαρή απειλή που συνιστούν οι πυρκαγιές για τη δημόσια υγεία[semigr ]

28. εκφράζει για μια ακόμη φορά τη μεγάλη του ανησυχία σχετικά με την ταχεία απώλεια της βιοποικιλότητας η οποία οφείλεται σε μη φιλοπεριβαλλοντικές δασικές πρακτικές[semigr ] ζητεί από τα διαπλεκόμενα μέρη να υιοθετήσουν το ταχύτερο δυνατόν αξιόπιστο σύστημα πιστοποίησης για μια βιώσιμη δασοκομία[semigr ]

29. επιμένει στην ανάγκη για συντονισμό των προσπαθειών της ΕΕ, των δράσεων των κρατών μελών και των παρεμβάσεων των ασιατικών κρατών, χωρίς να παραβλέπεται η συνεργασία του ιδιωτικού τομέα[semigr ]

30. πιστεύει ότι η ανάπτυξη της έρευνας και της τεχνολογίας στον περιβαλλοντικό τομέα θα ωφελήσει σε μεγάλο βαθμό τόσο την Ασία όσο και την Ευτρώπη[semigr ]

31. υπογραμμίζει τη σημασία, αφενός, των μικρών και μεσαίων βιομηχανικών επιχειρήσεων σε πολλές από τις χώρες της Ασίας και, αφετέρου, του αντκτυπού τους στο περιβάλλον και τονίζει την ανάγκη χάραξης μιας πολιτικής πληροφόρησης και λήψης ειδικών μέτρων (π.χ. οργάνωση σεμιναρίων και παροχή οικονομικών κινήτρων από τις ενδιαφερόμενες χώρες) προκειμένου να διασφαλιστεί για τις μικρές και μεσαίες αυτές βιομηχανικές επιχειρήσεις η δυνατότητα να υιοθετήσουν φιλικές προς το περιβάλλον μεθόδους παραγωγής[semigr ]

32. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.